Source: https://tampere.cloudnc.fi/fi-FI/Toimielimet/Sivistys_ja_kulttuurilautakunta/Kokous_1162020/Koivistontie_31_vuokrakustannusten_vaiku(143989)
Timestamp: 2020-07-10 09:57:53+00:00

Document:
Koivistontie 31 vuokrakustannusten vaikutus perusopetuksen käyttötalouteen | Tampere esityslistat ja pöytäkirjat
Koivistontie 31 vuokrakustannusten vaikutus perusopetuksen käyttötalouteen
Sivistys- ja kulttuurilautakunta, kokous 11.6.2020
§ 84 Koivistontie 31 vuokrakustannusten vaikutus perusopetuksen käyttötalouteen
TRE:3557/02.02.01/2020
Koordinaattori Elina Kalliohaka, puh. 040 486 4918, etunimi.sukunimi@tampere.fi
Päiväkotien ja koulujen osalta väistötilatarpeet ja -kustannukset avataan aina kunkin perusparannus- tai uudiskohteen tarveselvityksessä. Mikäli väistötiloihin joudutaan siirtymään yllättäen, ei käyttötalouden mahdolliseen menojen lisäykseen ole voitu varautua.
Kasvatus- ja opetuspalvelut ovat aikaisemmin maksaneet vuokran vakituisesta päiväkodista tai koulusta, vaikka toiminta olisi siirtynyt perusparannuksen tms. vuoksi väistötiloihin. Vuoden 2019 alusta alkaen vuokra on peritty kasvatus- ja opetuspalveluilta siitä tilasta, missä toimitaan. Mikäli päiväkoti tai koulu toimii väistötiloissa, peritään vuokra väistötilasta. Pääsääntöisesti väistötilan vuokra on suurempi kuin varsinaisen tilan vuokra, jolloin kasvatus- ja opetuspalveluiden vuokramenot kasvavat.
Härmälän koulutalon sisäilmasto-ongelman merkitystä arvioitaessa on todettu, että mikäli rakennuksen vaatimia korjauksia ei ole mahdollista tehdä kesän 2020 aikana, suosittelee arvioinnin tehnyt työryhmä väistötiloihin siirtymistä. Talonrakennusohjelmassa Härmälän koulutalon perusparannus on suunniteltu vuosille 2024-2025.
Härmälän koulutalon oppilaat siirtyvät väistötiloihin lukuvuoden 2020-2021 alusta. Hatanpään kouluun kuuluu Hatanpään, Härmälän ja Talvitien koulutalot. Härmälän koulutalossa on 0-6.-luokan oppilaat ja Hatanpään koulutalossa 7-9-luokan oppilaat. Yläkoulun oppilaat tulevat lähes koko Etelän palvelualueelta. Tästä syystä on perusteltua siirtää yläkoulun oppilaat Koivistontie 31:seen ja Härmälän koulutalon (0-6lk) oppilaat Hatanpään koulutaloon.
Koivistontie 31 vuokra on 540 009,67 euroa / vuosi ja Härmälän koulutalon 280 404,60 euroa / vuosi. Koivistontien vuokran laskutus alkaa 1.8.2020 ja Härmälän koulutalon vuokranmaksu päättyy 31.7.2020. Vuonna 2020 perusopetuksen vuokrakustannukset nousevat 108 168,78 euroa. Jatkossa kokovuotinen vuokramuutos on + 259 605,07 euroa /vuosi.
Koivistontie 31 vuokrakustannusten vaikutus perusopetuksen käyttötalouteen merkitään tiedoksi.
Lauri Savisaari, Kristiina Järvelä, Ville Raatikainen, Elina Kalliohaka
§ 78 Kokouksen laillisuus ja päätösvaltaisuus
§ 79 Läsnäolo- ja puheoikeudet
§ 81 Ajankohtaiskatsaus (yhteistoiminta-alueen asia)
§ 82 Sivistys- ja kulttuurilautakunnan palvelu- ja vuosisuunnitelmaraportti tammi-huhtikuu 2020 (yhteistoiminta-alueen asia)
§ 83 Ikurin pienten lasten yksikön tarveselvitys
§ 85 Perusopetuksen opetussuunnitelman luku 6 perustetekstin muutokset ja opetuksen järjestäjän paikalliset täsmennykset
§ 86 Taiteen perusopetuksen opetustoimiluvan myöntäminen Tampereen evankelis-luterilaiselle seurakuntayhtymälle
§ 87 Tähtikadun vuoden 2020 tähtien saajat
§ 88 Sivistys- ja kulttuurilautakunnan edustajan nimeäminen valtakunnallisille museopäiville ja Suomen museoliiton 97. vuosikokoukseen
§ 89 Valtuustoaloite vähäpäästöisen ruoan lisäämiseksi ym. - Jaakko Mustakallio ym.
§ 90 Tampereen nuorisovaltuuston kaupunginlaajuisten vaalien järjestäminen
§ 91 Tiedotusaineisto

References: § 84

§ 78

§ 79

§ 81

§ 82

§ 83

§ 85

§ 86

§ 87

§ 88

§ 89

§ 90

§ 91